CELEX: 62018CA0016
Language: et
Date: 2019-12-19 00:00:00
Title: kohtuasi C-16/18: Euroopa Kohtu (suurkoda) 19. detsembri 2019. aasta otsus (Verwaltungsgerichtshofi eelotsusetaotlus – Austria) – Michael Dobersberger versus Magistrat der Stadt Wien (Eelotsusetaotlus – ELTL artiklid 56 ja 57 – Teenuste osutamise vabadus – Direktiiv 96/71/EÜ – Kohaldatavus – Artikli 1 lõike 3 punkt a – Töötajate lähetamine seoses teenuste osutamisega – Teenuste osutamine rahvusvahelistes rongides – Riigisisesed õigusnormid, millega kehtestatakse halduskohustused seoses töötajate lähetamisega)

24.2.2020   
            
            
               ET
            
            
               Euroopa Liidu Teataja
            
            
               C 61/2
            
         
      Euroopa Kohtu (suurkoda) 19. detsembri 2019. aasta otsus (Verwaltungsgerichtshofi eelotsusetaotlus – Austria) – Michael Dobersberger versus Magistrat der Stadt Wien
      (kohtuasi C-16/18) (1)
      
      (Eelotsusetaotlus - ELTL artiklid 56 ja 57 - Teenuste osutamise vabadus - Direktiiv 96/71/EÜ - Kohaldatavus - Artikli 1 lõike 3 punkt a - Töötajate lähetamine seoses teenuste osutamisega - Teenuste osutamine rahvusvahelistes rongides - Riigisisesed õigusnormid, millega kehtestatakse halduskohustused seoses töötajate lähetamisega)
      (2020/C 61/02)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgerichtshof
      
         Põhikohtuasja pooled
      
      
         Kassatsioonkaebuse esitaja: Michael Dobersberger
      
         Menetluses osales: Magistrat der Stadt Wien
      
         Resolutsioon
      
      Euroopa Parlamendi ja nõukogu 16. detsembri 1996. aasta direktiivi 96/71/EÜ töötajate lähetamise kohta seoses teenuste osutamisega artikli 1 lõike 3 punkti a tuleb tõlgendada nii, et see ei hõlma lepingu raames, mille on sõlminud ühes liikmesriigis asuv ettevõtja teises liikmesriigis asuva ettevõtjaga, kes on lepinguliselt seotud samas liikmesriigis asuva raudtee-ettevõtjaga, vaguniteenindust, puhastusteenuseid või reisijate toitlustamist, mida osutavad esimesena nimetatud ettevõtja töötajad või tema käsutusse samuti esimeses liikmesriigis asuva ettevõtja poolt antud töötajad rahvusvahelistes rongides, mis sõidavad läbi teise liikmesriigi, kui need töötajad teevad olulise osa nende teenuste osutamisega seotud tööst esimese liikmesriigi territooriumil, kus nad alustavad või lõpetavad oma töö.
      
         (1)  ELT C 123, 9.4.2018.